《咏西湖十洲 松岛》
宋代·刘珵

耻随杨柳娇春色，厌近芙蕖透暗香。直干凌霜终偃蹇，愿为一柱壮明堂。

作者简介：刘珵，字纯父（《乾道四明图经》卷一○舒亶《西湖记》）。神宗熙宁五年（一○七二）以殿中丞知滑州（《续资治通鉴长编》卷二三五）。哲宗元祐三年（一○八八）移苏州（明正德《姑苏志》卷三）。六年，除成都府路转运使，旋改知邠州。八年，知明州，疏浚西湖，积土为十洲，一说绍圣中知明州。有《宣城集》三卷，已佚。今录诗十一首。